गुवाहाटी , जुलाइ 12 : बुधबाराव दुलाराय आसाम फरायसा आफादा ( AASU ) गिबि मनट्रीनो लाइजाम हरनानै आन्ना बाला रायजों लोब्बा थानाय दायनिगिरिखौ नायबिजिरनानै साजा होनांगौ हेन्ना बुङो । आयेन बेरेखायै आन्ना बाला रायखौ हमनानै दितेन्सन बादायाव दोन्नानै हगारफिन्नायाव लोब्बा थानाय पुलिसखौ साजा होनांगौ होन्ना दाबि दैखाङो । आन्ना बाला राय ( 40 ) , सिरां जिल्लानि पुब आनकरबारि गामिनि थागिबि बिथांखौ जुन दाननि 23 अक्तआव 'परेनार ट्रिबुनाल' आ बांग्लादेसि होन्नायलाय खानानै ककराझारनि दितेन्सन बादायाव दोन्नाय जादोंमोन । नाथाय बिथांखौ उनाव हगारफिनो । AASU नि लाइजामाव AASU नि आफादगिरि दिपांक कुमार नात आरो नोहाथारि लुरिनज्यति गगया बुङोदि " परेनार ट्रिबुनेलनि बादियै आन्ना बाला रायखौ पुलिसा खानाय आरो दितेन्सन बादायाव दैथायहरनाय लोगोसे दसेनो हगारफिन्नाया गासै हादोरसाखौनो सोमोनांहोदों । बेफोरबादि जाथाया मानिजाथाव नङा " सानैबो बुङोदि अखानायैनो आन्ना बाला रायखौ भारतनि थागिबि होन्ना मिथिनो मोनदों , बेफोरबादि गुबै जाहोनफोरखौ नायबिजिरनानै मोथियालासे पुलिसा खानाय आरो डिटेन्सन बादायाव दोन्नाया मुगैथाव खामानि । बेखायनो परेनार ट्रबुनेलखौ बेसेबां फोथायथाव होन्ना सोंथि सोंदों । 
आन्ना बाला रायखौ लानानै AASU आ गिबि मनट्रीनो लाइजाम हरो